
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 3ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  41/2014

ΘΕΜΑ: Ψήφισμα συμπαράστασης του Σώματος στις αγροτικές κινητοποιήσεις
    Στον Πύργο, σήμερα 03 του μηνός Φεβρουαρίου, του έτους 2014, ημέρα Δευτέρα και ώρα 18.30 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λατσειου Δημοτικού Μεγάρου, ύστερα από την με αριθμό πρωτ. 4321/30-01-2014 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 29 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Θεοδωρέλος – Χαρίτος Γεώργιος (Γραμματέας Δημοτικού Συμβουλίου) 8. Κωνσταντόπουλος Σπυρίδων, 9. Τζίνη Διονυσία, 10. Φραγκαντώνης Παναγιώτης, 11. Μπίρμπας Κων/νος, 12. Τζουανόπουλος Δημήτριος 13. Ανδρικόπουλος Ανδρέας, 14. Ανδρικόπουλος Φώτιος, 15. Αντωνέλος Δημήτριος, 16. Μποσμής Κων/νος, 17. Ρωμαίος Στέφανος, 18. Δημόπουλος Φώτιος, 19. Ανδριόλας Γεώργιος, 20. Σεϊντής Βασίλειος, 21. Κουρμπανάς Γεώργιος, 22. Γεράνιος Κων/νος 23. Αγγελακοπούλου Ανδριάνα (Αντιπρόεδρος Δημοτικού Συμβουλίου), 24. Μπελόκας Διονύσιος 25. Διαμαντόπουλος Κων/νος, 26. Μεσσαλάς Δημήτριος, 27.  Γιάνναρος Χρήστος – Επικεφαλής της παράταξης «Λαϊκή Συσπείρωση», 28. Καραμπέτσος Αθανάσιος, 29. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου». 

ΑΠΟΝΤΕΣ: 1. Αργυρόπουλος Ιωάννης του Παναγιώτη, 2. Μικελόπουλος Γεώργιος, 3. Λιατσής Δημήτριος, οι οποίοι δεν προσήλθαν αν και νόμιμα κλήθηκαν και 

4. Δημουλιάς Λεωνίδας (έχει τεθεί σε αργία)

      
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.                         

-------------------------

Ακολούθως ο Πρόεδρος παραχώρησε το λόγο στον Δήμαρχο προ ημερήσιας διάταξης (βάσει του άρθρου 67 παρ. 7 του Ν. 3852/10)  ο οποίος  ζήτησε από το Σώμα την έκδοση ψηφίσματος συμπαράστασης του Σώματος στις αγροτικές κινητοποιήσεις». Συγκεκριμένα εξέθεσε τα εξής:
«...Θα ήθελα να ζητήσω από το Σώμα να προχωρήσει στην έγκριση και έκδοση ψηφίσματος συμπαράστασης στον αγώνα των αγροτών που εξελίσσεται αυτές τις ημέρες. Θεωρώ ότι οι αγρότες θα πρέπει να νιώσουν ότι δεν είναι μόνοι τους και ότι ολόκληρη η κοινωνία με τα θεσμικά της όργανα είναι κοντά τους. Η πρότασή μου είναι συμπαράσταση στον αγώνα των αγροτών».


Εν συνεχεία ο Πρόεδρος παραχώρησε το λόγο:

· Στον Επικεφαλής της παράταξης «Σύγχρονος Πύργος» κ. Φ. Δημόπουλο, ο οποίος ανέφερε: «...Συμφωνούμε σε οποιαδήποτε άλλη εκδήλωση συμπαράστασης, όχι όμως στο κλείσιμο των δρόμων. Είμαστε μαζί με τους αγρότες αλλά εγώ προσωπικά είμαι κατά του κλεισίματος των δρόμων».  
· Στον Επικεφαλής της παράταξης «Λαϊκή Συσπείρωση» κ. Χ. Γιάνναρο, οποίος  μεταξύ άλλων δήλωσε τα εξής: «....Οι κινητοποιήσεις των αγροτών έχουν συμβολικό χαρακτήρα, στοχεύουν να ακουμπήσουν και να διατρανώσουν τα αιτήματά τους και στις άλλες κοινωνικές ομάδες, οι οποίες πλήττονται από την ίδια πολιτική και γι αυτό προχώρησαν και σήμερα ζητώντας και τη συμπαράσταση όλων μας, σε ένα συμβολικό κλείσιμο της εθνικής για μια ώρα. Οι αγρότες έχουν αποφασίσει τον τρόπο αντίδρασής τους και εκείνος που έμπρακτα θέλει να ορθώσει το ανάστημά του ενάντια σε αυτή την πολιτική και να δείξει την αλληλεγγύη του στους αγρότες πρέπει συμμετέχει στις κινητοποιήσεις».
Κατόπιν των ανωτέρω ο Πρόεδρος του  Δ.Σ πρότεινε την έκδοση ψηφίσματος συμπαράστασης στον αγώνα των αγροτών, στο πλαίσιο που έθεσε στην τοποθέτησή του ο Δήμαρχος.

Το Δημοτικό Συμβούλιο Πύργου

αφού ενέκρινε το κατεπείγον του θέματος και μετά από διαλογική συζήτηση στην οποία τοποθετήθηκαν επί του θέματος οι Επικεφαλής των παρατάξεων και δημοτικοί σύμβουλοι που εκτενώς αναγράφονται στα αναλυτικά πρακτικά της συνεδρίασης,
ομόφωνα α π ο φ α σ ί ζ ε ι 

την έκδοση του κατωτέρω ψηφίσματος:
Ψ Η Φ Ι Σ Μ Α

Το δημοτικό Συμβούλιο Πύργου δηλώνει την αμέριστη συμπαράσταση και την αλληλεγγύη του, στις κινητοποιήσεις των αγροτών για τη διεκδίκηση των  αιτημάτων τους.  
Η παρούσα απόφαση έλαβε αύξοντα αριθμό 41/2014.

     Για το σκοπό αυτό συντάχθηκε το παρόν πρακτικό που υπογράφεται ως ακολούθως:   
Ο ΠΡΟΕΔΡΟΣ                              ΤΑ ΜΕΛΗ                 Ο ΓΡΑΜΜΑΤΕΑΣ
Ακριβές Απόσπασμα

εκ των πρακτικών του Δ.Σ.

Πύργος 19 – 2 - 2014

Ο ΠΡΟΕΔΡΟΣ ΤΟΥ Δ.Σ
ΕΥΣΤΑΘΙΟΣ ΚΑΝΝΗΣ

